open-index/open-wikipedia-markdown huggingface dataset:
Anlo Ewe

De **Anlo Ewe** be sub-group of de Ewe people wey approximately dem be 6 million people, wey dey inhabit southern Togo, southern Benin, southwest Nigeria, den south-eastern parts of de Volta Region for Ghana; meanwhile, chaw Ewe dey locate for de entire southern half of Togo den southwest Benin. Dem be patrilineal society wey hierarchal, centralized authority dey govern dem. Dema language (self-name *Anlogbe*) be dialect for de Ewe language, hinself be part of de Gbe language cluster. De Ewe religion dey center for supreme god Mawu top den several intermediate divinities. For every part of  Anlo Ewe land now nu accept Christianity plus minority of de people still dey believe vodun beliefs. De vodun san be known as part of de traditional religion wey now nu e turn previous religion. De youth of de community today dey accept Christianity more. Howeva, dos wey still dey believe for de vodoo worship insyd san dey believe dema tradition be factor wey dey keep integrity den probity while Christianity dey stand to pave way for integrity, honesty den probity so say e go wash away as years go by wey e be for dis reason dem always do away plus dis Christianity wen e come to accountability issues.

## Etymology
Dem claim dem derive de name Ŋlɔ (nlo) (*of Aŋlɔ or Anlo*) from de Ewe term ŋlɔ or 'nlo' wey dey mean rolling up or folding for one hin body insyd.

#### Dema clans list

* Laƒe
* Amlade
* Adzovia
* Bate
* Likei
* Bame
* Klevi
* Tovi
* Tsiame
* Agave
* Amɛ
* Dzevi
* Ʋiƒeme
* Ɣetsoƒe
* Blu

### Kinship terminology

## References
Anloga District

**Anloga District** be one of de eighteen districts wey dey Volta Region, Ghana. Na ebe part of den tyms **Keta District** for 10th March 1989, wey dem san create fresh one from then tyms **Anlo District** Council. But for 19th February 2019, dem tear de western part of de district cam make **Anloga District**, wey be de fresh six district Akuffo-Addo Government come gbeley, thus dem retain de part wey remain as **Keta Municipal District**. Dem locate de district assembly for de southeast part of Volta Region wey Anloga be ein capital town.  

## Places dem populated
De town wey bola for de district be de capital, Anloga. Sum of de villages dey include Alakple, Kodzi, Dzita, Dewegodo, Dewenu, Srogboe, Whuti, Atsito, Fiaxor, Deta, Genui, Benadzi, Azanu, Apklorfudzi, Tregui, Trekume, Bleamezado, Dosukorpe, Lividzi, Agortoe, Salo, Nyikutor, Atorkor, Woe, Tegbi, Afiadenyigba, Anyako, Abor, Weta, Aƒiƒe, Aŋloga, Anyaŋui, Tunu, Akplowotorkor, den Fuveme.

## People
De main ethnic group for de Anloga District insyd be de Ewe people. De main Ewe group be de Anlo Ewe. Dema leader den king be de Awormefia of Anlo, Togbui Sri III.

## Administration
De District administration dey base for Anloga. De head of ein administration be de District Chief Executive (DCE) wey de Presido for Ghana dey appoint. De current DCE be Seth Yormenu.

## References
Anna Bossman

**Anna Bossman** (dem born am 1 December 1957) be Ghanaian human rights advocate. She be de former director give Integrity den Anti-Corruption Department of African Development Bank (AfDB). Dem appoint am as Ghana ambassador give France.

## Ein education
Dr Jonathan Emmanuel Bossman, former Ghana ein representative for United Nations insyd Geneva den Alice Decker born am for Kumasi, Ghana insyd. Anna Bossman attend Holy Child School insyd Cape Coast, she go Achimota School for ein high-school education. She graduate from de University of Ghana, Legon plus Law den Political Science degree wey from de Ghana School of Law insyd 1980, dem call am to de Ghana Bar dat year.

## Ein career
After she serve as Assistant State Attorney insyd Ghana ein Ministry of Justice, Bossman go into private practice, wey ova de subsequent 25 years she pursue career insyd de oil den gas industry den energy sector. She job plus major international companies wey dey include Tenneco) insyd Gabon (wey na she de first woman secretary-general for de Gabonese Union of Petroleum Companies), Congo, Cote d'Ivoire, Angola, as well as insyd Ghana, wer insyd 1996 she found Bossman Consultancy Limited wey go provide support go power utilities den energy sectors, international institutions den donor agencies as well as private companies den business investors.

Na she be Deputy Commissioner for Ghana ein Commission on Human Rights and Administrative Justice (CHRAJ) from 2002 come 2010, wey dem appoint am Acting Commissioner.

For July 2011 insyd, de African Development Bank Group employ am as Director for de Integrity den Anti-Corruption Department, in charge of investigations of fraud, corruption den oda malpractices.

### Diplomatic career
For June 2017 insyd dem appoint am Ghana ein ambassador to France, wey dem present am letters of credence to French President Emmanuel Macron for 13 October 2017. Na she sanso be Ghana ein ambassador to Portugal den ein country ein permanent representative to UNESCO.

## Ein life matter
Na she formerly marry Burkina Faso ein former prime ministerial candidate, Pierre-Claver Damiba; wey dem get daughter.

## Ein award
2008 – Ghana Women's achievers Award for excellence insyd Human Rights den de Law (Ghana National Honorary Awards of Fame)

## References
Annie Jiagge

**Annie Ruth Jiagge**, GM (née **Baëta**; dem born am 7 October 1918 – 12 June 1996), alias **Annie Baëta Jiagge**, na she be Ghanaian lawyer, judge den women's rights activist. Na she be de first woman wey turn judge for Ghana den Commonwealth of Nations. Na she be  principal drafter of Declaration for Elimination of Discrimination Against Women den co-founder of de organisation wey turn Women's World Banking.

## Ein early life den education
Dem born Annie Ruth Baeta for 7 October 1918 for Lomé, French Togoland insyd. Na ein parents be schoolteacher, Henrietta Baëta den Presbyterian minister, Robert Domingo Baëta. She belong to de Ewe ethnic group of southeastern Ghana den Togo. She be member of de notable Baëta family, na she be one of eight children, though Annie den ein siblings Christian, Lily, den William per wey live to adulthood. Na ein elder bro, Christian Baëta be academic den Presbyterian minister wey dem elect am de Synod Clerk for de Evangelical Presbyterian Church for de Gold Coast from 1945 cam 1949 wey na he be instrumental for de establishment of de University of Ghana, Legon for 1948 insyd. Na ein parents want make she get English education wey she live for de coastal town for Keta insyd (for British Togoland insyd) plus ein maternal grandmummie.

Baeta attend Achimota College den earn ein teacher's certificate for 1937 insyd. Na she be headi den schoolteacher for de Evangelical Presbyterian Girls School from 1940 come 1946. After de ocean wash away de buildings for de Evangelical Presbyterian School for Girls insyd 1940, dem move de girlies go de Evangelical Presbyterian School for Boys. De school cam make overcrowded, wey Baeta know say e go be difficult make dem find funding give fresh buildings. She approach de Evangelical Presbyterian Church Choir den transform am go drama group wey put de George F. Rool musical *David the Shepherd Boy* for top. Na de performances be successful wey dem invite de group make dem perform for major Gold Coast cities den Togo insyd. Baeta raise funds for fresh school give de girlies wey dem build am for December 1945.

## Ein awards

* The Grand Medal of Ghana (1969)
* The Gimbles International Award (1969)

## References
Anita-Pearl Ankor

**Anita-Pearl Mwinnabang Ankor** be Ghanaian painter den Muralist. Dem popularly refer am as *De female Painter*. For 2019 insyd, she post sam video for ein Instagram page wey show ein body say she dey artistically dey paint for wall top. Dis video go viral for social media.

## Ein early years den education
Ankor be native of Nandom, wey locate for de Upper West Region for Ghana insyd but she grow for Accra. She get ein primary education for University Primary and Junior High School. She proceed go Mfantsiman Girls' Senior High School wey she plete ein secondary education. For 2011 insyd, she gain admission go de University of Ghana wey she study Agricultural Science den major for Post Harvest Technology.

## Ein career
De tym na she dey Level 400 for de University of Ghana, Ankor begin dey do pencil art den painting as ein hobby. After she graduate from school, she job as national service personnel for Swedru. She begin ein career for painting for 2015 insyd after she get inspire from de tym she dey see de works of one painter bi. She found den run NYTAZ Arts, art company. Ein specialty be she dey do murals, pencil arts, interior den exterior painting. For 2019 insyd, she post video for ein Instagram page top wey show ein working for wall top. De video go viral for social media top.

## Ein life matter
Ankor be Christian. She dey lyk write short stories den poems, swim, play basketball, read novels den watch movies.

## References
Aowin Municipal District

**Aowin Municipal Assembly** be one of de nine districts wey dey insyd Western North Region for Ghana. Originally ebe part of de den bola Aowin/Suaman District insyd 1988, wey dem create from ein former Aowin-Amenfi District Council, until ein northwest part of de district dem split am off go create Suaman District for 28 June 2012; thus ein part wey remain dem rename am as Aowin District, wey later dem elevate am go municipal assembly status for 16 November 2017 (effective 15 March 2018) wey now cam turn Aowin Municipal Assembly. De municipality dey for de southern part of Western North Region wey Enchi be ein capital town.

## References
Anyinam

**Anyinam** be sam town den capital of de Atiwa East District wey dey Eastern Region for Ghana insyd.

Anyinam be de birthplace of Osei Tutu. Gus Casely-Hayford dey claim say, "Today Anyinam dey remain sacred give de Asante." De village dey contain sam shrine for commemoration of Osei Tutu ein birth insyd.

## References
Apam Senior High School

**Apam Senior High School** be senior high school wey dey Apam for de Gomoa West DIstrict wey dey Central Region for Ghana insyd.

## History
Apam Senior High School, dey de Zone B District for de Central region for Ghana, dem establish am for 1953 insyd for Paado's plains, wey be suburb of Apam (coastal town wey dey de area insyd). Dem begin de school under cocoa shed den oak trees. E start under de management of Rev. deGraft-Johnson wey Mr. C.S  Arthur Hesse be de only teacher.

For 1960, de school relocate go wey edey now, Mbofra mfa Adwen, plus very grand den impressive opening ceremony wey Lord Listowel perform am, de last Governor giv de den Gold Coast, wey be Ghana now. De school ein development make dem adopt de name Great APASS wey dem achieve under leadership den aegis of de late Dr. Peter Augustus Owiredu wey he san be known as PAO. Dr. P.A Owiredu take over as de headie from Rev. Degraft-Johnson from 1959 to 1981.

By 1964, de school move from day school go boarding school wey dem introduce advanced level subjects for Arts den Sciences plus de Ordinary level courses wey e dey offer.

Now nu Great APASS dey under de leadership of Nana E. C. Acquah. De school get student population of 1,808 plus 63 teaching staff den 48 non-teaching staff.

Programmes wey de school dey run dey include; General Arts, Business, Science, Home Economics, Visual Arts den Agriculture Science wey dem add am recently.

## Headship
1.        1953 - 1958                 Rev. J. W. De-Graft Johnson

2.        1959 - 1979                 Dr. P.A. Owiredu

3.        1980 - 1988                 Mr. Sam Parry

4.        1988 - 2004                 Mrs. Esther Hamilton

5.         2004 - 2016               Mr. Archibold K. Fuah 

6.        2016- 2019                 Nana E. C. Acquah

7.        2019- Date                 Mrs. Jemima Elsie Arthur-Morrison

## Notable alumni

* Amerley Ollennu Awua-Asamoa, Ghanaian diplomat
* Nene Amegatcher, lawyer, academic den judge; active Justice of de Supreme Court of Ghana (2019 – date)
* Akwasi Aidoo, philanthropy professional, human rights advocate, sociologist, and writer
* Kwasi Anin-Yeboah, lawyer den judge; current Chief Justice of Ghana (2019 – date)
* Kojo Armah, diplomat, lawyer den politician
* David Dontoh, actor den television personality
* Guru, Ghanaian musician
* Nii Ashie Kotey, judge den academic; active Justice of de Supreme Court of Ghana (2019 – date)
* Nana Kuffour, footballer
* Aaron Mike Oquaye, politician; former Speaker of de Parliament of Ghana (2017 – 2020)
* Ato Quayson, Professor of English for Stanford University, formerly for New York University, den Professor den inaugural Director of de Centre for Diaspora Studies for de University of Toronto.

## References
April

**April** be de fourth month of de year wey dey Gregorian den Julian calendars. E be de first of four months wey get length of 30 days, den de second of five months wey get length of less dan 31 days.

Dem commonly associate April plus de season of spring for de Northern Hemisphere insyd, den autumn for de Southern Hemisphere insyd, wey ebi de seasonal equivalent to October for de Northern Hemisphere den vice versa.

## History
De Romans wey dem give dis month de  Latin name *Aprilis* buh de derivation of dis name no be certain. De traditional etymology dey komot from de verb *aperire*, "to open", for allusion for ein being de season wey trees den flowers dey begin to "open", wey de modern Greek use of άνοιξη (*ánixi*) (opening) give spring support de comparison. Since dem name sum of de Roman months in honor of demma divinities, wey as April be sacred give de goddess Venus, dem dey hold ein Veneralia for de first day, dem suggest say Aprilis be originally ein month **Aphrilis**, from ein equivalent Greek goddess name Aphrodite (*Aphros*), or from de Etruscan name *Apru*. Jacob Grimm dey suggest de name of hypothetical god or hero, *Aper* or *Aprus*.

## Symbols
April ein birthstone be de diamond.

* Dem list de birth flower typically as either de common daisy *(Bellis perennis)* anaa de sweet pea.
* De zodiac signs give de month of April be Aries (until April 19) den Taurus (April 20 onwards).

## References



## External links
**April** at Wikipedia ein sisto projects

*  
*   (en)
*  

*  from Wiktionary
*  from Wikivoyage

* National Arbor Day Foundation
Arab Maghreb Union

De **Arab Maghreb Union** (**AMU**) (Arabic: اتحاد المغرب العربي *Ittiḥād al-Maghrib al-‘Arabī*, French be: *Union du Maghreb Arabe*) be sam political union den economic union trade agreement wey dey aim for economic den future political unity among Arab countries States wey primarily dey for Maghreb for North Africa insyd. Ein members be de nations of Algeria, Libya, Mauritania, Morocco den Tunisia. De Union no fi achieve tangible progress for ein goals top secof deep economic den political disagreements between Morocco den Algeria regarding, among others, de issue of Western Sahara. High level meetings neva happen since 3 July 2008, wey commentators regard de Union as largely dormant.

## Dema Creation
De idea for sam economic union of de Maghreb start plus de independence of Tunisia den Morocco for 1956 insyd. Na eno be so edey till thirty years later, though, dat five Maghreb states—Algeria, Libya, Mauritania, Morocco, den Tunisia—meet for de first Maghreb summit for 1988 insyd. Dem establish de Union for 17 February 1989 insyd as member states sign de treaty for Marrakech insyd. For de Constitutive Act insyd, ein aim be say ego guarantee cooperation "plus similar regional institutions... so say ego take part for de enrichment of de international dialogue insyd... so say ego reinforce de independence of de member states den so say ego safeguard dema assets." Strategic relevance of de region dey base for de fact say, collectively, edey boast large phosphate, oil, den gas reserves, wey ebe sam transit centre go southern Europe. De success of de Union go, therefore be important economically.

## Dema Organization
Sam rotating chairmanship dey plus de AMU wey dem dey hold in turn plus each nation. De current Secretary-General be de Tunisian Taïeb Baccouche.

## Dema Members
For de 16th session of the AMU Foreign Ministers insyd, wey dem hold for 12 November 1994 for Algiers wey dey Egypt insyd apply say dem go join de AMU grouping.

* Algeria
* Libya
* Mauritania
* Morocco
* Tunisia

## Dema Economy
De economy of de AMU dey combine de economies of four out of five member states. All countries be predominantly Arab den Muslim states. De four out of five AMU countries get sam combined GDP (for purchasing power parity; PPP) of US$1.5276 trillion. De richest country for de basis of GDP per capita at PPP be Algeria. For de basis of per capita GDP (nominal) insyd, Libya be de richest country, plus incomes wey dey exceed US$65.803 per capita.

## Make you see dis one too

* Maghrebis
* African Economic Community (AEC)
* Arab League
* Common Market for Eastern den Southern Africa (COMESA)
* Economic Community of West African States (ECOWAS)
* Euro-Mediterranean free trade area (EU-MEFTA)
* Greater Arab Free Trade Area (GAFTA)
* List of trade blocs
* US - Middle East Free Trade Area (US-MEFTA)
* Union for de Mediterranean (UfM)

## Ein References
Apiorkor Seyiram Ashong-Abbey

**Apiorkor Seyiram Ashong–Abbey** (dem born am 1 April 1988) be Ghanaian poet, writer den literacy critic. She be de current Head of Programs production give Citi FM/Citi TV wey she san dey host Diplomatic license den Whats Cooking.

She be de editorial advisor give The InfluencHER Project, an editorial program den global community wey dey seek to empower den amplify female dema voices.

## Ein education
Apiorkor go Tema International School wer she graduate den fini ein Diploma program. Later nu, she go Lafayette College wey dey US insyd, she sa come back to Ghana wey she go study for University of Ghana, Legon.

## Ein literary works
Apiorkor be de author give The Matriarch's Verse, book wey poems dey seek to celebrate, challenge den highlight wht edey mean to be Ghanaian for de 21st Century insyd; wey all dis dey komot from ein perspective as third-culture kid.

## References
Asene Manso Akroso District

**Asene Manso Akroso District** be one of de thirty-three districts wey dey Eastern Region for Ghana insyd. Originally na ebe formerly part of de den-larger den first **Birim South District** for 1988 insyd, wey dem create from de former **Birim District** Council, till dem split off de western part of de district go create sam new **Birim South District**, plus Akim Swedru as ein capital town; dat be say dem rename de remaining part as **Birim Central Municipal District** for 29 February 2008 insyd, plus Akim Oda as ein capital town, wey dem elevate go municipal district assembly status for dat same year insyd. However, for 15 March 2018 insyd, dem split off southeast part of de district wey ecam turn de **Asene-Manso-Akroso District**; dat be say dem retain de remaining part as **Birim Central Municipal District**. De district assembly dey de southwest part of Eastern Region wey Akim Manso be ein capital town.

## References
Ashaiman

**Ashaiman** be bola town for Greater Accra Region for Ghana wey be de capital for de Ashaiman Municipal District, sum district for Greater Accra Region. Ashaiman ein population be 208,060 according to 2021 official figures.

## Climate

## History
Nii Ashai wey he found Ashaiman after he komot Tema. Dem name Ashaiman after am wey dey mean Ashai ein town.

Squatters wey dem dey build Tema wey dem expand Ashaiman waa den odas wey move come occupy government land.

Ashaiman grow cam turn one of de viable destinations give business secof de vast population wey dey live within de Constituency. Crime rate decline secof de influence of de current economic activities for de community insyd.  

## Educational institutions
De Provisional National Defence Council wey found Ashaiman Senior High School for September 1990. De skul begin plus 39 students den two teachers. Now nu de skul get population lyk 1,400 students den 104 teachers. Courses dem offer for de skul insyd dey include General Arts, General Science, Agriculture, Business den Visual Arts.

## References
Asokore Mampong

**Asokore Mampong** be Asokore Mampong Municipal Assembly ein capital, district wey dey Ashanti region of Ghana insyd. Popularly dem know am sake of Kumasi Academy wey be senior high school den SSNIT Affordable housing projects. Nana Boakye-Ansah Debrah be Asokore Mampong chief.

## Geography

### Boundaries
De Asokore Mampong Municipality dey share boundaries plus Kumasi Metropolitan Assembly, KMA.

De town wey dey border for de north be Parkoso, den Mesuam, wey dey west by Sepe Tinpomu den Adanyasie, wey dey east be Nsenie-Kentinkronu den to de south be Ayigya.

### Location
Asokore Mampong be 10 kilometres from de centre of Kumasi. Asokore Mampong be dormitory town.

## Education
Dem know Asokore Mampong secof Kumasi Academy, second cycle institution wey dey locate for der.

E be residential area give workers for chaw companies for Kumasi insyd, chaw hostels be available so say dem go serve students wey comot de Kwame Nkrumah University of Science and Technology (KNUST).

## Healthcare
De Garden City Hospital, Academy Clinic den Legacy Hospitals dey locate for Asokore Mampong insyd.

## Notable places
De affordable housing projects get bola site for de area insyd for ein buildings. Two additional notable places dey. De Osei Tutu Nyamekesie den Okomfo Anokye sword dey locate for de town insyd.De Asokore Mampong Palace be bola wey dem san design am well wey dey locate for de town ein centre. De palace dey tap for 4acre top. Nana Boakye-Ansah Debrah wey be de chief for de town wey design den build am.
## References
Assin

De **Assin** (san be known as **Asin** den **Asen**) be ethnic group of de Akan people wey dey live for Ghana insyd. De Assin people dey live predominantly for Central Region for Ghana insyd. De capital of de Assin district be Assin Foso.

Two subdivisions of de Assin people wey dey. De Assin Apemanim (or Apimenem) dey live for de east of de Cape-Coast-Kumasi Highway, wey Manso be dema capital city. De Assin Attendansu (anaa Atandanso) dey live for de west of de Highway, wey Nyankumasi be dema capital city.

For 1995, na dema estimated population be 135,000.

## References
Asaman

**Asaman** be village wey dey Afigya Sekyere District for Ashanti Region. De town be known for skuul where dem dey call Konadu Yiadom Senior High School. Ebe second cycle skuul.

## References
Asene Akroso-Manso (Ghana parliament constituency)

**Asene Akroso-Manso** be one of de constituencies wey dey represent for de Parliament of Ghana. Edey elect one Member of Parliament (MP) by de first past de post system of election. Na Asene Akroso-Manso be one of de constituencies wey dem create before de 2012 general elections for Ghana insyd.

## Boundaries
De seat dey entirely for de Birim Central Municipal Assembly of de Eastern Region of Ghana insyd.

## Members wey dey Parliament

## Make you see dis one too

* List of Ghana Parliament constituencies
* Birim Central Municipal District

## References
Asunafo North Municipal District

**Asunafo North Municipal** be one of de six districts for Ahafo Region wey dey Ghana. Originally na ebe part of de formerly den bollar Asunafo District for 1988, until de southern part for de district wey dem split am by decree of former president John Agyekum Kufuor for 12 November 2003 (effectively 17 February 2004) go create Asunafo North District, wey later dem elevate am go municipal district assembly status for 29 February 2008 wey e cam turn Asunafo North Municipal. De municipal assembly dey for de western part for de Ahafo Region wey Goaso be ein capital town.

## History
Asunafo North Municipal be one of de 260 Metropolitan, Municipal den District Assemblies (MMDAs) for Ghana insyd, den edey part for de 6 Municipalities den Districts for de Ahafo Region. Ebe one of de first Districts wey dem create for de den Brong-Ahafo Region wey dey date back as far as 1912.

Asunafo North Municipal District dey between latitudes 6°27°N den 7.00°N den longitudes 2°52°W den wey eshare common boundaries plus Asutifi South District for ein north east, Dormaa Central Municipal for ein north west den Juaboso District den Sefwi-Wiaso Municipal for Western North Region for ein west-south borders, den Asunafo South Municipal insyd de Ahafo Region for de south-eastern borders.

De total land size for de Municipality be 1093.7 km2 plus 389.7 km2 wey edey covered by forest reserves. De population for de Municipality according to 2010 population den housing census wey edey stand at 124,685 plus 62,854 males den 61,831 females.

## List of settlements

## References
Asuogyaman (Ghana parliament constituency)

Thomas Apem Nyarko be de member of parliament give de constituency. Dem elect am for National Democratic Congress (NDC) dema ticket top wey he win majority of 1,135 votes cam turn de MP. He succeed Kofi Osei Ameyaw wey represent de constituency for de 6th Republic parliament insyd for New Patriotic Party (NPP) dema ticket top. 

## Members wey be Parliament

## Make you see dis one too

* List of Ghana Parliament constituencies

## References
Asuogyaman District

**Asuogyaman District** be one of de thirty-three districts wey dey Eastern Region for Ghana insyd. Dem originally create am as sam ordinary district assembly for 1988 insyd, wey dem create am from de former **Kaoga District** Council. De district assembly dey de eastern part of Eastern Region wey Atimpoku be ein capital town.

## Akosombo Dam
Asuogyaman District be de location of sam hydroelectric dam wey dey South Ghana insyd, de Akosombo Dam, dey de town of Akosombo. Additionally, de district get sam very notable tourist sites apart from de Akosombo Dam, wey dey include Dodi Island, Akosombo Port den Dodi Princess wey dey take tourists for cruise top. De District get sam beautiful hotels lyk Volta Hotel, Afrikiko River Resort, den De Royal Senchi.
File:Akosombo dam spilling water.JPG|De Akosombo hydroelectric dam wey dey spill water from de spillway.
File:Akosombo Dam hydroelectric plant.jpg|De Akosombo hydroelectric dam, wey you dey see from Volta Hotel, de most noted hotel wey dey overlook de Akosombo Dam.
File:Floodgate at Akosombo Dam.JPG|De Akosombo hydroelectric dam ein floodgates.


## List of settlements

## Sources

* Districts: Asuogyaman District

## References
Asutifi North District

**Asutifi North District** be one of de six districts wey dey Ahafo Region, Ghana. Na de District dey part of de then-larger Asutifi District since 1988, until dem split de southern part of de district go create Asutifi South District for 28 June 2012. De northern part wey be Asutifi North District. De district assembly dey locate for de eastern part of Ahafo Region wey Kenyasi be ein capital town.

## References
Asutifi South District

**Asutifi South District** be one of de six districts for Ahafo Region wey dey Ghana. Originally na ebe part of de formerly den bola Asutifi District for 1988, until de southern part for de district wey dem split am go create Asutifi South District for 28 June 2012; thus de part wey remain get ein name dem rename as Asutifi North District. De district assembly dey for de eastern part for Ahafo Region den e get Hwidiem as ein capital town.

## Reference
Atebubu

Atebubu be town den capital for Atebubu-Amantin Municipal wey dey for Bono East Region for Ghana. According to de 2010 Population Census for Ghana insyd, de town get population of 105,938. As at 2023, de Municipal chief executive for de town be Edward Owusu. As at 2023, de Adontenhene for de Atebubu Traditional Council be Nana Owusu Gyimah.

## Education
Dem know de town for de Atebubu College of Education.

## References
Atebubu-Amantin Municipal District

**Atebubu-Amantin Municipal Assembly** be one of de eleven districts for Bono East Region wey dey Ghana. Originally na ebe part of de den bola Atebubu District on 10 March 1989, until ein northern part for de district dem split am off go create Pru District on 12 November 2003 (effectively 18 February 2004); thus de part wey remain dem rename as **Atebubu-Amantin District**, wey later dem elevate am go municipal assembly status on 15 March 2018 wey e cam turn **Atebubu-Amantin Municipal Assembly**. De municipality dey for de east central part for de Bono East Region den Atebubu be ein capital town.

## District Substructure
As of 2018, de municipal dey comprise of eight (8) zonal councils. Dis towns be: Atebubu, Amantin, New Konkrompe, Jato Zongo, Akokoa, Nyomoase, Kumfia/Fakwasi den Garadima.

## Population
According to de 2010 population den housing census of Ghana de population for de Atebubu-Amantin District be 105,938. 50.7% of de population be males den females dey make up 49.3% for dema population. Majority of de population dey reside insyd two principal towns of Atebubu den Amantin.

## List of settlements

Amantin, Jato Zongo, Kumfia, Fakwasi, Abamba

## References
Atiwa East District

**Atiwa East District** be one of de thirty-three districts wey dey Eastern Region for Ghana insyd. Originally na ebe formerly part of de den-larger **East Akim District** for 17 February 2004 insyd, wey dem create from de former **East Akim District Council**, till dem split off de eastern part of de district wey dem create **Atiwa East District** for 1 June 2018 insyd; wey dem rename de remaining part as **Atiwa West District**. De district assembly dey de central part of Eastern Region wey Anyinam be ein capital town.

## References
Atiwa West (Ghana parliament constituency)

**Atiwa West** be one of de constituencies wey dey represent for de Parliament of Ghana insyd. Edey elect one Member of Parliament (MP) by de first past the post system of election. De Atiwa West constituency dey de Atiwa District of the Eastern Region of Ghana.

## Dema Boundaries
De seat dey entirely for de  Atiwa District of de of the Eastern Region of Ghana insyd.

## Members wey dey Parliament

## Elections

## Make you see dis one too

* List of Ghana Parliament constituencies
* List of political parties in Ghana

## References
Atimpoku

**Atimpoku** be sam small town wey dey Eastern Region for Ghana insyd wey edey along de Volta River. Ebe de capital of de Asuogyaman District, sam district wey dey Eastern Region for Ghana insyd.

## Geography
De town of Atimpoku dey for de banks of de Volta River top, wey dey drain south go de Gulf of Guinea, wey edey de Adomi Bridge ein body (originally de Volta Bridge), Ghana ein longest suspension bridge den de first permanent bridge wey dey span de Volta River. De town be about 2.5 miles downstream from Lake Volta den de Akosombo Dam, sam hydroelectric facility wey supply electricity give Ghana den de electricity exporter give de neighboring countries of Ghana.

Atimpoku be about 87 km (54 mi) northeast of Accra, de capital of Ghana, den about 75 km (47 mi) north of de port of Tema.

## References
August

**August** be de eighth month of de year wey dey Julian den Gregorian calendars, wey ebe de fifth of seven months wey get length of 31 days. Ein zodiac sign be Leo wey originally dem name am *Sextilis* insyd Latin secof na ebi de 6th month for de original ten-month Roman calendar insyd under Romulus inyd 753 BC, wey March be de first month for de year. About 700 BC, e cam turn de eighth month wen dem add January den February to de year before March by King Numa Pompilius, wey he san so give am 29 days. Julius Caesar add two days wen he create de Julian calendar insyd 46 BC (708 AUC), he give am ein modern length of 31 days. Insyd 8 BC, dem rename am for Emperor Augustus ein honor. According to Senatus consultum wey Macrobius quote am, he choose dis month secof na ebi de tym of ein chaw great triumphs, wey dey include de conquest of Egypt. Commonly lore dem repeat claim say August get 31 days secof na Augustus want ein month make e match de length of Julius Caesar ein July, buh dis be invention for de 13th century scholar Johannes de Sacrobosco. Sextilis in fact get 31 days before dem rename am, wey dem no choose am secof ein length.

## August symbols

* August ein birthstones be de peridot, sardonyx, den spinel.
* Ein birth flower be de gladiolus or poppy, wey dey mean beauty, strength of character, love, marriage den family.
* De Western zodiac signs give de month of August be Leo (until August 22) den Virgo (from August 23 dey go).

## References



## External links
**August** at Wikipedia ein sisto projects

*  
*   (en)
*  

*  from Wiktionary
*  from Wikinews
*  . *Encyclopædia Britannica*. Vol. III (9th ed.). 1878. p. 73.
Avatime people

De **Avatime** be Akan people wey dey Volta Region for Ghana insyd. History get say dem be Ahanta people wey migrate go de Volta Region.
## References
Ave-Dakpa

**Ave-Dakpa** be town for Volta Region, Ghana, wey e be de capital town give Akatsi North District. Dem know de town secof Ave-Dakpa Senor High School. De school be second cycle institution. De town get crocodile pond wey dey attract tourist from near den far places.

## References
Avril Lovelace-Johnson

**Avril Lovelace-Johnson** be Ghanaian jurist. Dem nominate am as Supreme Court Judge for November 2019 insyd wey dem vet am for 9 December 2019 insyd. Dem swear am for 17 December 2019 insyd.

## Ein early life den education
Lovelace-Johnson dey cam from Mankessim wey dey Central Region of Ghana. She get ein secondary education for Wesley Girls' High School for ein ordinary level certificate den Aburi Girls' Senior High School for ein advanced level certificate.

## Ein career
Lovelace-Johnson work as Assistant State Attorney for de Attorney-General’s Department wey dey Accra den de Attorney General's Department wey dey Koforidua afta ein National Service from 1988 go 1989. She serve as District Magistrate for June 1994 insyd till dem appoint as Justice give High Court for Accra den de Tema High courts for June 2002 insyd. She serve for de bench as High Court judge till 2012 wen she cam turn Justice give de Court of Appeal. Commonwealth Secretariat assign for London give Gambia as Justice of de High Court wey na she dey act as additional Justice of de Court of Appeal from December 2005 go 2009. Na she be justice of de Court of Appeal till ein nomination for de role of Supreme Court Judge for November 2019 insyd. Dem swear am for office for 17 December 2019 insyd.

Lovelace-Johnson san hold number of leadership positions wey dey include Director of de Public Complaints den Courts Inspectorate Unit of de Judicial Service of Ghana wey she serve as de Vice-President give de Association of Magistrates den Judges of Ghana. Na she be honorary council member of de Planned Parenthood Association of Ghana.

## References
Ayensuano (Ghana parliament constituency)

De **Ayensuano** constituency dey de Eastern region of Ghana. As of 2008 de member of Parliament for de constituency be Ayeh-Paye Samuel. Dem elect am for New Patriotic Party (NPP) dema ticket top wey he win majority of 3,892 votes wey be chaw pass de candidate wey be closest for de race insyd, wey go win de constituency election den cam turn de MP. He succeed Godfred Kwame Otsere wey he represent de constituency for de 4th Republican parliament for New Patriotic Party (NPP) dema ticket top.

## Make you see dis one too

* List of Ghana Parliament constituencies

## References
Ayensuano District

**Ayensuano District** be one of de thirty-three districts wey dey Eastern Region for Ghana insyd. Na ebe originally den formerly part of de den-larger **Suhum-Kraboa-[[Coaltar]] District** for 1988 insyd, wey dem create am from de former **Suhum-Kraboa-[[Coaltar]] District Council**, till dem split off de southern part of de district wey dem create de Ayensuano (district) for 28 June 2012 insyd; dat be say dem rename de remaining part as **Suhum Municipal District**, wey dem elevate am go municipal district assembly status for dat same year. De district assembly dey de southern part of Eastern Region wey Coaltar be ein capital town.

## Dema Political representation
De district get one constituency by de same name, Ayensuano wey get forty electoral areas. Dem divide district go three zones insyd, Obesua Zone, Anum Apapam Zone den Kraboa-Coaltar Zone.

## References
Audrey Esi Swatson

**Audrey Maame Esi Swatson** (dem born am February 23, 1997) be de youngest Ghanaian female pilot wey get commercial license.

## Ein early life
Swatson dey comot from Saltpond, town wey sa be de capital of Mfantsiman Municipal District wey dey Central Region. She go basic school for University of Ghana Basic School den Senior High Education for Ghana Christian International School (Dodowa) where she go learn General Science.

She plete Senior High School na she dey 18 years, she get admission for Mach1 Aviation Academy for Johannesburg (South Africa) so say she go chase ein dream as pilot.

## Ein career
Maame Esi get ein first solo flight plus Mach1 Aviation Academy for 4 April 2016 insyd as na she dey 19. She now get commercial pilot license wey be South African Civil Aviation Authority dema standard. She fly total of 210 hours for de duration de tym wey she dey school till she obtain ein commercial license.

Swatson set up aviation company wey dem dey bell am Excel Aviation Company.

As of 2019, she be first officer plus Passion Air for Ghana insyd, wey she dey operate De Havilland Canada Dash 8 aircraft.

## Ein honors
Ministry of Aviation celebrate Audrey Esi Swatson. For 2016 insyd she attend sum conference wey International Women for Aviation insyd wey dey USA insyd sponsor am as de first African female pilot. Dem nominate den honour am for De Future Awards Africa Prize for Young Person of De Year (Ghana).
## References
Audrey Gadzekpo

**Professor Audrey Sitsofe Gadzekpo** be Ghanaian media practitioner den female dean give de School of Information den Communications Studies for University of Ghana. Na she be de former Communications Consultant den Lecturer wey represent women's groups. She san be member of de Webster Ghana's advisory board.

## Ein education
She be Associate professor of Journalism den Media Studies. She attend de University of Birmingham wey dey Britain wer she graduate plus PhD for Education insyd for de Center for West African Studies. She get ein M.A for Communications insyd from Brigham Young University, Utah wey dey USA den ein Bachelor of Arts for English insyd from de University of Ghana.

## Ein career
She start ein career for 1993 insyd. For January 2017 insyd, Presido Nana Akufo-Addo name am as committee member for de planning of 60th Independent anniversary of Ghana.

For June 2017 insyd, na she dey among de members of de National Media Commission wey dem induct say make dem help for de passage of Broadcasting den de Right for Information bills cam law insyd.

For June 2017 insyd, she talk for de Maiden Edition of Women wey dey PR Ghana Seminar plus Dr. Ayokoe Anim-Wright, Cynthia E. Ofori-Dwumfuo den Gifty Bingley.

Ein research be primarily about gender, media den governance issues.

For February 2021 insyd, na she dey among sam eight-member committee wey dem for choose new name give de Film industry for Ghana.

She be de current Dean give de School of Information den Communication Studies for University of Ghana.

## Ein life matter
She get kiddie (daughter) wey dem dey bell am Nubuke wey be fellow of de third class of de Africa Leadership Initiative-West Africa den member of de Aspen Global Leadership Network.

## Ein awards den honors
Na she be visiting scholar for Northwestern University wey dey Chicago for USA for Program of African Studies from September dey go December 2005.

Na she san be Guest Researcher for Nordic Africa Institute for African Guest Researchers Program insyd for 2012 insyd (Research Cluster ‘Conflict, Security den Democratic Transformation).

For March 2020 insyd, she receive sam award for de 5th Ghana Women of Excellence Awards secof ein leadership role.

Anas Aremeyaw Anas san pay am homage secof ein role for Anas Aremeyaw Anas ein rise through de undercover journalism wey dey Ghana.

## References
Ayesem

**Stephen Kwabena Siaw** (dem born am 1st April, 1986), ein stage name be **Ayesem**. He be Ghanaian hip pop den highlife recording artist wey he dey comot from Takoradi. He get hit single,"Koti" wey emake am popular waa.

## Ein early life den education
Dem born den raise Ayesem for Takoradi for de Western Region for Ghana. He be de second born of three kiddies. He go school for Ghana Secondary Technical School, ebe der he plete ein Senior Secondary School education. Ayesem follow up go study Purchasing and Supply for Takoradi Polytechnic. He plete plus Higher National Diploma insyd 2013.

## Ein music career
He start ein career as member of de group 'Trinity' for 2006 insyd. He later go form music group wey dem bell am '2Unit' plus fellow musician, Nero X. As dem be group, dema songs receive massive radio airplay for de Western den Central Region for Ghana insyd.

Ayesem get major collaborations plus artists lyk Castro, Old Solja, Kurl Songx, Kofi Kinaata, Epixode, Singlet, etc. Now nu Shocks Entertainment sign Ayesem. He sanso job plus producers lyk WillsBeatz den Ivan Beatz.

## Ein videography

## Ein awards den nominations

## Ein discography

### Singles

## References
Banda District, Ghana

**Banda District** be one of de twelve (12) districts wey dey de Bono Region for Ghana. Originally we know am say edey part of de den bola Tain District for 17 February 2004; until de northern part for de district wey dem split am off go create Banda District for 28 June 2012; thus dem retain de part wey remain as Tain District. Dem locate de district assembly for northeast part for de Bono Region wey eget Banda Ahenkro as ein capital town.

## History
De Late President, H.E. J.E.A Mills, carry Executive Instrument (E.I) go create 46 fresh Districts for Ghana insyd. De inaugurate den confirm all de MMDAs dem establish as operational plus immediate effect hence e bring de total number for MMDAs come 216.

De district get population size lyk 45,000 as at 2010 plus males be 21,000 den females be 24,000. De Ghana Statistical Service record dey claim say de current population be 25,123. De population dey increase over de years plus growth rate of 2.6%.

## List of settlements

## References
Barbara Ayisi Asher

**Barbara Ayisi Asher** (dem born am 12 February 1976) be Ghanaian politician den de former Member of Parliament give Cape Coast North constituency wey dey Central Region of Ghana. She be de member of de New Patriotic Party wey na she be de former deputy minister for Education for Ghana. Dem appoint am as de chairperson for de Women's Premier League Super Cup's Local Organizing Committee (LOC).

## Ein early life den education
Dem born Ayisi Asher for 12 February 1976 insyd Efutu, Central Region. She be alumna of Our Lady of Apostles (OLA) College of Education den University of Education, Winneba. She dey zuk master's degree insyd English literature from de University of Cape Coast.

## Ein employment history
Before ein appointment as MP, she job as Form Mistress between 2003 den 2006 plus de Ghana Education Service (GES) wey she san so be House mistress from 2010 come 2016 for Wesley Girls High School.

## Ein life matter
She be Christian wey she dey attend Victory Bible Church International. She marry wey she get two kiddies.

## References
Barbara Mensah

**Barbara Mensah** be British judge of Ghanaian descent. She be de first circuit judge give African origin for England den Wales as dem appoint am give South Eastern Circuit for 2005 insyd. She dey sit for de Crown Court for Luton wey dey England as at October 2016.

## Ein early life
Dem born Mensah for Ghana, wey she be de daughter of sam business magnate. She stay for Ghana til six years before she move go United Kingdom. Na she be de first university graduate from ein family.

## Ein education
Mensah study Philosophy for de University of Wales for Swansea before she train as barrister. Na she san be alumna give City University London den Queen Mary University London, wey dem both dey London.

## Ein career
Dem call Mensah to de Bar for Lincoln's Inn for 1984 insyd. Early on for ein career insyd, she work for private sector wey she move on go sit for Financial Services Tribunal. She cam make interested for further judicial work insyd. Dem appoint am as recorder for 2003 insyd. Dem appoint am as circuit judge give de South Eastern Circuit for 2005 insyd wey she be de current (2016) circuit judge give Luton Crown Court, de first woman of African descent wey attain dat position. Dem award as juris Doctor degree for 2015 insyd by City, University of London wey dem take acknowledge am secof ein contribution for de law profession insyd.

Mensah assert de need say she go see talented women den oda minorities for de bench wey dey serve as role models give lawyers, wey she state say "just as ebe very important give de public - society at large - for see say diverse dey judiciary insyd wey e sanso important give de profession".

## Publications

* Mensah, Barbara (2012). *European Human Rights Case Summaries*. Routledge. p. 1220. ISBN 978-1135339302.

## References
Barbara Oteng Gyasi

**Barbara Oteng Gyasi** (dem born am 5 October 1964) be Ghanaian politician den de former Member of Parliament give Prestea Huni-Valley constituency wey dey Western Region of Ghana. She be de member of de New Patriotic Party (NPP), wey na she be de Deputy Minister for Lands den Natural Resources for Ghana den de former Minister of Tourism, Culture den Creative Arts. 

## Ein early life den education
Dem born Gyasi for 5 October 1964. She get degree insyd law from de University of Ghana. She dey zuk Bachelor of Law from de Ghana School of Law.

## Ein career
She job as de head of legal department insyd Vivo Energy Ghana Limited from 2012 come 2016.

## Politics
As de NPP candidate, dem elect Barbara make she rep de Prestea Huni-Valley Constituency insyd 2016, but she fail to retain de seat for de 2020 Ghanaian elections insyd, as she loose to Wisdom Cudjoe of de National Democratic Congress (NDC).

## Ein life matter
Oteng Gyasi be Christian.

## References
Batman

**Batman** be superhero wey dey appear insyd American comic books DC Comics publish. Artist Bob Kane den writer Bill Finger wey na dem create de character, wey dem debut for de 27th issue of de comic book *Detective Comics* for March 30, 1939. For de DC Universe continuity insyd, Batman be e alias of **Bruce Wayne**, wealthy American playboy, philanthropist, den industrialist wey reside insyd Gotham City. Batman ein origin story dey feature am say he dey swear vengeance against criminals afta he witness ein parents Thomas den Martha dema murder as he be kiddie, vendetta temper plus de ideal of justice. He train ein body physically den intellectually, wey he craft bat-inspired persona, wey he dey monitor de Gotham streets for gb3k3. Kane, Finger, den oda creators accompany Batman plus supporting characters, wey dey include ein sidekicks Robin den Batgirl; allies Alfred Pennyworth, James Gordon, den Catwoman; den foes lyk de Penguin, de Riddler, Two-Face, den ein archenemy, de Joker.

## Sources
* Beatty, Scott (2005). *The Batman Handbook: The Ultimate Training Manual*. Quirk Books. ISBN 978-1-59474-023-7.
* Boichel, Bill (1991). "Batman: Commodity as Myth". *The Many Lives of the Batman: Critical Approaches to a Superhero and His Media*. London: Routledge. ISBN 978-0-85170-276-6.
* Daniels, Les (1999). *Batman: The Complete History*. Chronicle Books. ISBN 978-0-8118-2470-5.
* Daniels, Les (1995). *DC Comics: Sixty Years of the World's Favorite Comic Book Heroes*. Bulfinch. ISBN 978-0-8212-2076-4.
* Daniels, Les (2003). *DC Comics: A Celebration of the World's Favorite Comic Book Heroes*. Billboard Books/Watson-Guptill Publications. ISBN 978-0-8230-7919-3.
* Daniels, Les (April 2004). *[https://books.google.com/books?id=73wknu2cVIkC Batman: The Complete History: The Life and Times of the Dark Knight]*. Chronicle Books. ISBN 978-0-8118-4232-7. Retrieved November 8, 2020.
* Pearson, Roberta E.; Uricchio, William, eds. (1991). *The Many Lives of the Batman: Critical Approaches to a Superhero and His Media*. London: Routledge.  ISBN 978-0-85170-276-6.
* Wright, Bradford W. (2001). **'. The Johns Hopkins University Press. ISBN <bdi>[[:en:Special:BookSources/978-0-8018-6514-5|978-0-8018-6514-5]]</bdi>.

== You fi read further ==

* Jones, Gerard (1995). **'. Basic Books. ISBN 978-0-465-03657-8.

## External links
* Media from Commons
*  from Wikiquote
* Official website 
* Batman Bio for de Unofficial Guide to de DC Universe
* Batman for DC Database, DC Comics wiki
* Batman (1940–present) Comics Inventory
*  for Curlie